በአማራ  ክልል ቅሬታ ላቀረቡ 10ሺህ 179 የደረጃ ሐ ግብር ከፋዮች ውሳኔ መሠጠቱ ተገለጸ
በአማራ ክልል ሰሜን ሸዋ ዞን በህጋዊ መንገድ ቅሬታ ላቀረቡ 10 ሺህ 179  የደረጃ ሐ ግብር ከፋዮች ውሳኔ መስጠቱን የዞኑ ገቢዎች ጽህፈት ቤት አስታወቀ።በክልሉ በአጠቃላይ ቅሬታ ካቀረቡት 11ሺህ 267 የሚደርሱ የደረጃ ሐ ነጋዴዎች ውስጥ  ነው 10ሺህ 179  የሚሆኑት  የደረጃ ሐ  ግብር  ከፋዮች ውሳኔው የተሠጣቸው ።የጽህፈት ቤቱ ተወካይ አቶ በሱፍቃድ አሰፋ  እንደገለፁት በውሳኔው የ7 ሺህ 878 ነጋዴዎች ግብር ተመን ሲጸና የሁለት ሺህ 222 ነጋዴዎች ደግሞ ማስተካከያ ተደርጎበታል፡፡በዞኑ በደረጃ ሐ ከተመዘገቡ አጠቃላይ 33 ሺህ 800 ነጋዴዎች ውስጥ እስካሁን 15 ሺህ 700 የሚሆኑት ግብራቸውን በወቅቱ መክፈላቸውንም ገልጸዋል።ከግብር ከፋዮቹ ከ23 ሚሊዮን ብር በላይ መሰብሰቡን የገለፁት ተወካዩ ቀሪዎቹ ነጋዴዎች ግብራቸውን በወቅቱ እንዲከፍሉ የቅስቀሳ ስራ እየተከናወነ እንደሚገኝ አብራርተዋል።በአዲሱ የገቢ ግምት ጥናት ከዚህ በፊት በንግድ ስራ ተሰማርተው ግብር የማይከፍሉ አምስት ሺህ 389 ነጋዴዎች በአዲስ ግብር ከፋይነት ተመዝገበው ወደ ግብር መረቡ እንዲገቡ መደረጉንም ገልፀዋል።በተያዘው በጀት አመት ለመሰብሰብ የታቀደው 814 ነጥብ 6 ሚሊዮን ብር የዞኑን አመታዊ በጀት 22 ነጥብ 4 በመቶ ይሸፍናል-(ኢዜአ)፡፡